IzAga 26 | IBhayibheli Elikuyi-Internet | INguqulo Yezwe Elisha
26 Njengeqhwa ehlobo nanjengemvula ngesikhathi sokuvuna,+ kanjalo inkazimulo ayimfanele oyisiphukuphuku.+ 2 Njengoba nje inyoni inesizathu sokubaleka nenkonjane inesizathu sokundiza, kanjalo nesiqalekiso asizi ngaphandle kwesizathu sangempela.+ 3 Isiswebhu ngesehhashi,+ amatomu+ ngawembongolo, nenduku ingeyomhlane wabantu abayiziphukuphuku.+ 4 Ungamphenduli oyisiphukuphuku ngokobuwula bakhe, ukuze nawe ungafani naye.+ 5 Phendula oyisiphukuphuku ngokobuwula bakhe, ukuze angabi ngohlakaniphile emehlweni akhe.+ 6 Obeka izindaba ezandleni zomuntu oyisiphukuphuku unjengonquma izinyawo zakhe, unjengophuza ubudlova bodwa.+ 7 Ingabe imilenze yolunyonga iyawakha amanzi? Khona-ke sikhona nesaga emlonyeni wabantu abayiziphukuphuku.+ 8 Njengovalela itshe esivivaneni, unjalo onika isiphukuphuku inkazimulo.+ 9 Njengokhula olunameva esandleni sesidakwa, sinjalo nesaga emlonyeni wabantu abayiziphukuphuku.+ 10 Oqasha umuntu oyisiphukuphuku+ noma oqasha umuntu odlulayo unjengomcibisheli ohlaba yonke into. 11 Oyisiphukuphuku uphinda ubuwula bakhe njengenja ebuyela ebuhlanzweni bayo.+ 12 Uke wambona umuntu ozibona ukuhlakanipha?+ Kukhona ithemba elikhulu ngoyisiphukuphuku+ kunangaye. 13 Ivila lithé: “Kukhona ibhongo lengonyama endleleni, kukhona ingonyama ezigcawini.”+ 14 Isicabha silokhu siphenduka ezingibeni zaso, nevila lilokhu liphenduka embhedeni walo.+ 15 Ivila lifaké isandla salo esitsheni; likhathele kakhulu ukuba lisibuyisele emlonyeni walo.+ 16 Ivila lizibona lihlakaniphe+ ukwedlula abayisikhombisa abaphendula ngokunengqondo. 17 Noma ngubani odlulayo ofutheka ngengxabano engeyona eyakhe, unjengobamba inja ngezindlebe.+ 18 Njengohlanya oluciba izikhali ezivuthayo,+ imicibisholo nokufa, 19 unjalo umuntu oye wakhohlisa umuntu wakubo wayesethi: “Angithi mina bengidlala?”+ 20 Lapho kungekho zinkuni umlilo uyacima, nalapho kungekho mnyundeli umbango uyaphela.+ 21 Njengamalahle othuthwini nezinkuni emlilweni, unjalo umuntu othanda ingxabano ebangela ukuba kuvuthe ukuxabana.+ 22 Amazwi omnyundeli anjengezinto okumelwe zigwinywe ngokuphangwa, ezehlela ezibilinini zesisu.+ 23 Izindebe ezishisayo kanye nenhliziyo embi zinjengesiliva elicwebezelayo elinanyekwe odengezini.+ 24 Ngezindebe zakhe ozondayo uzenza angaziwa, kodwa ngaphakathi kuye ufaka inkohliso.+ 25 Nakuba enza izwi lakhe libe nomusa,+ ungamkholelwa,+ ngoba enhliziyweni yakhe kukhona izinto eziyisikhombisa ezinengekayo.+ 26 Inzondo yembozwa yinkohliso. Ububi bakhe buyokwembuleka ebandleni.+ 27 Ogubha umgodi uyowela kuwo,+ nogingqa itshe—liyobuyela kuye.+ 28 Ulimi lwamanga luyamzonda ochotshozwe yilo,+ nomlomo othophayo ubangela ukugumbuqelwa.+